Variità taravesa di a lingua corsa

A variità taravesa (o varietà taravese) di a lingua corsa hè una di i variità principali di corsu.

 Grammatica 
 Articuli ditarminativi 
   singulari maschili singulari feminili  plurali maschili  plurali  feminili
   u  a  i/a  i
   u trenu, u celi  a rena, a mamma   i ghjuvanotti, i poma  i chjarasgi, i frauli 

Più raramenti, s'usa lu/li, la/li, ma solu in certi casi: par asempiu, in puisia; o in i formi: "Oh lu bruttu !", "Oh lu latru!"; o ancu in certi casi particulari: "la ghjenti"
 Articuli inditarminativi: unu, una
 Prunomi parsunali: eiu, tù, eddu/ieddu edda/iedda, no, vo, eddi/ieddi
 Prunomi è aghjettivi pussessivi: meiu/mè, toiu/tù, soiu/sò, nosciu, vosciu, soiu/so
 Prunomi è aghjettivi dimustrativi: quistu-quisti, quissu-quissi, quiddu-quiddi

Verbi:
I verbi ani trè formi di cunghjugazioni principali (-à, -a, -iscia). 

Verbu essa:
 Indicativu prisenti: socu, sè, hè, semu, seti, sò;
 Indicativu imparfettu: era/eru, eri, era, irami, irati, irani;
 Indicativu passatu rimotu: futi, fusti, fù, fumi, futi, funi;
 Indicativu futuru: saraghju, sarè, sarà, saremu, sareti, sarani;
 Cunghjuntivu prisenti: ch'è sii, ch'è tù sii, ch'eddu (edda) sii, ch'è noi siimi, ch'è vo siiti, ch'eddi siini;
 Cunghjuntivu imparfettu: ch'è fussi, ch'è tù fussi, ch'eddu (edda) fussi, ch'è no fùssimi, ch'è vo fùssiti, ch'eddi fùssini;
 Cundiziunali: saria/sariu, saristi, saria, sariami, sariati, sariani;
 Ghjerundiu prisenti: essendu;
 Ghjerundiu passatu: essendu statu;

Verbu avè:
 Indicativu prisenti: aghju, ha, hà, avemu/emu, aveti/eti, ani;
 Indicativu imparfettu: avia/aviu, avii, avia, aviami, aviati, aviani;
 Indicativu passatu rimotu: ebbi, avisti, ebbi, ebbimi, avisti, ebbini;
 Indicativu futuru: avaraghju, avarè, avarà, avaremu, avareti, avarani;
 Cunghjuntivu prisenti: ch'e aghji, ch'è tù aghji, ch'eddu aghji, ch'è no aghjimi, ch'è vo aghjiti, ch'eddi aghjini;
 Cunghjuntivu inparfettu: ch'e avissi, ch'è tù avissi, ch'eddu (edda) avissi, ch'è no avissimi, ch'è vo avissiti, cheddi avissini;
 Cundiziunali: avarìa, avarìsti/avarii, avarìa, avarìami, avarìati, avarìani;
 Ghjerundiu prisenti: avendu;
 Ghjerundiu passatu: avendu avutu;

Verbu fà (irregulari):
 Indicativu prisenti: faciu, faci, faci, femu, feti, fàcini;
 Indicativu imparfettu: facia/faciu, facii, facia, facìami, facìati, facìani;
 Indicativu passatu rimotu: feci, festi, feci, fècimi, fèciti, fècini;
 Indicativu futuru: faraghju, farè, farà, faremu, fareti, farani;
 Cunghjuntivu prisenti: ch'e facci, ch'è tù facci, ch'eddu facci, ch'è no fàccimi, ch'è vo fàcciti, ch'eddi fàccini;
 Cunghjuntivu inparfettu: ch'e fessi, ch'è tù fessi, ch'eddu (edda) fessi, ch'è no fèssimi, ch'è vo fèssiti, cheddi fèssini;
 Cundiziunali: farìa, farìsti/farii, farìa, farìami, farìati, farìani;
 Participiu passatu: fattu;
 Ghjerundiu prisenti: fendu;
 Ghjerundiu passatu: avendu fattu;

Cunghjugazioni in -à - Verbu amà:
 Indicativu prisenti: amu, ami, ama, amemu, ameti, amani;
 Indicativu imparfettu: amava/amaia, amavi/amaii, amava/amaia, amavami/amaiami, amavati/amaiati, amavani/amaiani;
 Indicativu passatu rimotu: ameti, amesti, ameti, ametimi, ametiti, ametini;
 Indicativu futuru: amaraghju, amarè, amarà, amaremu, amareti, amarani;
 Cunghjuntivu prisenti: ch'e ami, ch'è tù ami, ch'eddu (edda) ami, ch'è no amimi, chi voi amiti, ch'eddi amini;
 Cunghjuntivu inparfettu: ch'e amessi, ch'è tù amessi, ch'eddu (edda) amessi, ch'è no amessimi, ch'è vo amessiti, ch'eddi amessini;
 Cundiziunali: amariu/amaria, amarii/amaristi, amaria, amariami, amariati, amariani;
 Ghjerundiu prisenti: amendu;
 Ghjerundiu passatu: avendu amatu;

Cunghjugazioni in -a - Verbu veda:
 Indicativu prisenti: vecu, vedi, vedi, vidimu, viditi, vedini;
 Indicativu imparfettu: vidia, vidii, vidia, vidiami, vidiati, vidiani;
 Indicativu passatu rimotu: vidìsi, vidisti, vidisi, vidìsimi, vidìstiti, vidìsini;
 Indicativu futuru: vidaraghju, vidarè, vidarà, vidaremu, vidareti, vidarani;
 Cunghjuntivu prisenti: ch'e veghi, ch'è tù veghi, ch'eddu (edda)veghi, ch'è no veghimi, ch'è vo veghiti, ch'eddi veghini;
 Cunghjuntivu inparfettu: ch'e vidissi, ch'è tù vidissi, ch'eddu (edda) vidissi, ch'è no vidissimi, ch'è vo vidissiti, ch'eddi vidissini;
 Cundiziunali: vidarìu/vidarìa, vidarìi/vidarìsti, vidarìa, vidarìami, vidarìati, vidarìani;
 Ghjerundiu prisenti: videndu;
 Ghjerundiu passatu: avendu vistu;

Cunghjugazioni in -iscia o ì - Verbu finiscia o finì:
 Indicativu prisenti: finiscu, finisci, finisci, finiscimu, finisciti, finiscini;
 Indicativu imparfettu: finiscia, finiscii, finiscia, finisciami, finisciati, finisciani;
 Indicativu passatu rimotu: finiti, finisti, finiti, finitimi, finistiti, finitini;
 Indicativu futuru: finisciaraghju, finisciarè, finisciarà, finisciaremu, finisciareti, finisciarani;
 Conghjuntivu prisenti: ch'e finischi, ch'è tù finischi, ch'eddu (edda) finischi, ch'è no finischimi, ch'è vo finischiti, ch'eddi finischini;
 Conghjuntivu inparfettu: ch'e finissi, ch'è tù finissi, ch'eddu (edda) finissi, ch'è no finissimi, ch'è vo finissiti, ch'eddi finissini;
 Cundiziunali: finisciariu/finisciaria, finisciaristi/finisciarii, finisciaria, finisciariami, finisciariati, finisciariani;
 Ghjerundiu prisenti: finiscendu;
 Ghjerundiu passatu: avendu finitu;

Un'intarissanti curiusità di u taravesu, com'è u gadduresu, è certi varietà di a lingua sarda, hè l'esistenza di dui maneri, tremindù accitevuli è usati, di cunghjucà l'indicativu imparfettu di certi verbi, par asempiu u verbu andà: 
 Indicativu imparfettu classicu: andava, andavi, andava, andavami, andavati, andavani;
 Indicativu imparfettu alternativu: andaia, andaii, andaia, andaiami, andaiati, andaiani.

Numari : unu, dui, trè, quattru, cinqui, sei, setti, ottu, novi, deci, ondici, dodici, tredici, quattordici, quindici, sedici, dicessetti o diciossetti, diciottu, dicennovi, vinti, ..., trenta, quaranta, cinquanta, ..., centu, dui centu, ..., middi, dui milla, ...;

Ghjorna : luni, marti, marcuri, ghjovi, vennari, sabatu, dumenica;

Mesa : ghjinnaghju, frivaghju, marzu, aprili, maghju, ghjugnu, sittembri, uttrovi, nuvembri, dicembri;

Staghjoni : branu, istati, vaghjimu, inguernu;

Culori : biancu, neru, rossu], giaddu, turchinu, verdi, grisgiu, purpurinu, aranciu, castagnu.

Sprissioni
Eccu una scelta di sprissioni tipicamenti taravesi:
 à bocca di stomacu: m'hè fermu à bocca di stomacu
 à pedi è senza zucca
 à quandu troppu, à quandu micca
 à quidda volta: hè statu fattu à quidda volta !
 veda à Ghjobba: aghju vistu à Ghjobba! 
 amparà à babbu à futta
 amparà à u preti à dì a messa
 amparà l'ave maria à u vescu
 à caterna: Và à caterna!
 andà com'è u furmagliu annantu à i maccarona: và com'è u furmagliu annantu à i maccarona!
 Angnula si chjamava
 annantu una anca!: andaria annantu una anca!
 avè l'asgiu: t'aveti l'asgiu!
 avè trè facci: t'hà trè facci
 avè u vagari: t'aveti u vagari
 avè un cantara biota: t'hà una cantara biota!
 avvigni à Vignali chì hè un beddu paesi!
 baddà in a ziglia calda: l'aghju da fà baddà in a ziglia calda!
 beddu comu un fiori 
 boccalà par Corsica!
 briacu à tappu
 briacu persu
 briacu zuffu 
 bruttu puzzinosu 
 bughju com'è in culu: hè bughju com'è in culu
 bughju neru
 cantani l'angnuli
 carcu imbardatu
 castrà i falchetti 
 castrà i cucchi couper les cheveux en quatre
 circà a rogna à grattà: cerca a rogna à grattà
 capiscia ci com'è i porchi in a musica: ci capisci com'è i porchi in a musica 
 ci hè da bia è da mangnà
 ci hè trè ghjatti
 cioncu com'è una campana 
 cioncu comu un biccazzu 
 ciò ch'eddu hà in capu ùn hà in i pedi!
 cordu comu un viulinu 
 cripà com'è buttacci
 cuntenti com'è un cuccu 
 cuntenti com'è un pichju 
 dannu è risa !
 dà un colpu à u cherchju è l'altru à a botti
 dumani hà da fà ghjornu!
 essa à l'ultima: hè à l'ultima
 essa à taglia cannedda: sò à taglia cannedda!
 essa bè è megliu : erami bè è megliu.
 essa di a camisgia: quissu hè di a camisgia!
 essa quant'è à zappà in acqua : hè quant'è à zappà in acqua !
 essa quant'è i cunigliuli: sò quant'è i cunigliuli!
 essa quant'è i sturneddi: Sò quant'è i sturneddi!
 duru com'è petra
 fà à calci è à pugni : fattu à calci è à pugni
 faci un caldu chì si mori !
 faci un fretu chì si secca !
 falà à ciarbeddu in bocca: semu falati à ciarbeddu in bocca! 
 falsu com'è a cicuta 
 falsu com'è u ramu
 fatigatu persu 
 finu chì pari ostia 
 goffu com'è u piccatu 
 hè di capu è di coda 
 essa ci da perda a parola: ci hè da perda a parola!
 essa quant'è à attaccà si à a croci: hè quant'è à attaccà si à a croci!
 i calori di San Larenzu
 in casa di Cristu 
 in quattru è trè setti 
 in sù li forchi
 incun eddu, ùn si sà da corra à andà pianu
 l'affari sò in francesu
 l'hà tagliatu u capu 
 l'hè cuddata è l'hè falata
 l'emu persu senza ghjucà lu à carti
 largu in brenna e schersu in farina
 li mangna a suppa in capu!
 li trema u barbazzali!
 longu com'è a fami
 longu com'è un palu di fasgiolu
 malu com'è u piccatu
 mangnà à dui canteghji: mangna à dui canteghji!
 mangna quant'è setti
 mangna paternostru è caca diauli
 mansu tontu 
 metta à baccu
 morini i sarpi
 mortu un ghjacaru in a vigna !
 neru com'è u carbonu
 neru com'è u culu di a paghjola
 novu framanti 
 parè un tappu: Pari un tappu ! 
 Parini foli !
 pari un diauli scatinatu!
 passà par machja scannata: semu passati par machja scannata!
 passà pa a cruna di l'acu: sé passatu pa a cruna di l'acu!
 piglià si la in Zinefrica : Piglia ti la in Zinèfrica !
 piova à bidò : Piuvia à bidò.
 piova à bidunati : Piuvia à bidunati.
 prigà si la bona: ci vò à prigà si la bona!
 prummetta à bocca basgiata: m'hà prummissu à bocca basgiata
 purtà in bocca 
 purtà pa u nasu : i porta pa u nasu
 ridini ancu i sporti
 ùn essa nè di u diauli nè di a croci: ùn hè nè di u diauli nè di a croci!
 ùn possu micca piglià à Cristu pa a barba 
 ùn sà fà un ò di canna 
 tocca, tocca, in bracciu à minnana
 riceva com'è un ghjacaru
 roda l'aglia
 rompa i stacchi
 rossu chi pari un bagu 
 rossu imbagatu 
 sali è sapienza
 scemu compiu 
 seccu incastulatu 
 sempri festa in Ampaza ! 
 senta si u culu merdosu
 s'è tù li metti un graneddu d'oliu in culu, faci un litru d'oliu
 s'é tù campi n'ha da veda d'altri
 sinceru com'è l'acqua di u maccaronu
 stà à senta quant'è i topa à veghja: i stocu à senta quant'è i topa à veghja!
 sticchitu com'è a ghjustizia
 tortu com'è un anca di ghjacaru
 u viaghju di u sali: hè statu u viaghju di u sali
 ùn ci capisci un ghjenuvesi
 ùn essa micca di sittimana: ùn sò micca di sittimana
 ùn fighjulà in faccia à nimu!
 ùn firmà nè cottu nè crudu: ùn hè firmatu nè cottu nè crudu!
 ùn hè mancu una fràula in bocca à l'orsu 
 ùn sa indù cacà l'ovu 
 stà solu com'è l'arimitu 
 stancu mortu 
 tamant'è u mondu 
 tamant'è una mastarucula
 techju com'è un porcu
 tontu com'è un sameri
 tontu com'è un viteddu
 tontu da lià
 tontu di baddi
 tontu persu 
 Torna à Vignali chi hè u beddu paesi !
 tranquillu com'è Battisti
 trosciu battulu
 u so culu taglia l'aghi
 un annu hè cuccu, un annu hè falcu
 ùn avè dui franchi par fà cantà un cecu: ùn hà dui franchi par fà cantà un cecu! 
 un li manca cà a parola 
 un n'ha nè pà u capu nè pà a coda 
 un ni sorti mancu in calzunettu
 ùn sà s'eddu codda o s'eddu fala
 un saltu, un frisciu
 un vedi mancu u corbu in u latti ! 
 va à circà u ruspu in a tana
 vani com'è u cuparchjulu à a meda
 vechju zerricu 
 vogli di corpu 

Rifarenzi
 Dalbera-Stefanaggi, M-J, A lingua corsa - La langue corse, 2002, PUF

Da veda dinò
 Paulu Matteiu di la Fuata
 Rinatu Coti

Taravesu